**ŠIAULIŲ MIESTO SAVIVALDYBĖS ADMINISTRACIJOS**

**Švietimo SKYRIUS**

**SPRENDIMO „dĖL Šiaulių MIESTO SAVIVALDYBĖS TARYBOS 2020 M. BIRŽELIO 4 D. SPRENDIMO NR. T-231 „DĖL ŠIAULIŲ MIESTO SAVIVALDYBĖS ikimokyklinio ugdymo ĮSTAIGŲ 2020–2024 METŲ TINKLO PERTVARKOS PLANO PATVIRTINIMO“ PAKEITIMO“ PROJEKTO AIŠKINAMASIS RAŠTAS**

2022- -

Šiauliai

**Parengto sprendimo projekto tikslai ir uždaviniai.**

Parengto sprendimo projekto tikslas – papildyti Šiaulių miesto savivaldybės ikimokyklinio ugdymo įstaigų 2020–2024 metų tinklo pertvarkos plane (toliau – Planas) nustatytą reorganizuojamų Šiaulių miesto lopšelių-darželių sąrašą.

**Dabartinis sprendimo projekte aptariamų klausimų reguliavimas.**

Lietuvos Respublikos vietos savivaldos įstatyme reglamentuota, kad ikimokyklinis ugdymas yra savarankiška savivaldybių funkcija. Savivaldybės pačios organizuoja ikimokyklinį ugdymą, formuoja ikimokyklinio ugdymo programą vykdančių įstaigų tinklą. Šiaulių miesto savivaldybės taryba 2020 m. birželio 4 d. sprendimu Nr. T-231 „Dėl Šiaulių miesto savivaldybės ikimokyklinio ugdymo įstaigų 2020–2024 metų tinklo pertvarkos plano patvirtinimo“ nustatė Savivaldybės pavaldumo 11 lopšelių-darželių reorganizavimo sąlygas ir terminus. Šiaulių miesto savivaldybės administracijos Švietimo skyrius įpareigotas vykdyti Plano stebėseną ir prireikus teikti siūlymus dėl Plano koregavimo.

**Sprendimo projekte numatytos naujos teisinio reglamentavimo nuostatos.**

Šiuo sprendimo projektu siūloma papildyti Plane nustatytą reorganizuojamų lopšelių-darželių sąrašą. Siūloma lopšelį-darželį „Varpelį“ prijungti prie „Rasos“ progimnazijos kaip ikimokyklinio ugdymo skyrių 2022-09-01. Lopšelis-darželis „Varpelis“ neturi nuolatinio vadovo nuo 2020-08-27. Iki 2020-12-31 įstaigoje laikinai direktoriaus pareigas ėjo lopšelio-darželio „Pasaka“ direktorius. 2020-12-18 įvyko konkursas į lopšelio-darželio „Varpelis“ direktoriaus pareigas, tačiau vienintelis kandidatas nebuvo išrinktas. Nuo 2021-01-01 lopšelio-darželio „Varpelis“ laikinojo direktoriaus pareigas eina „Rasos“ progimnazijos direktorius. 2021 m. gegužės mėn. „Rasos“ progimnazijos administracija inicijavo mokyklos ir lopšelio-darželio „Varpelis“ bendruomenių diskusiją apie siūlomą šių įstaigų susijungimą. Bendruomenės iniciatyvai pritarė. Reorganizacijos siūlymas buvo įtrauktas į Šiaulių miesto bendrojo ugdymo mokyklų tinklo pertvarkos 2021–2025 m. bendrąjį planą, kuris buvo patvirtintas Šiaulių miesto savivaldybės tarybos 2021 m. gruodžio 2 d. sprendimu Nr. T-459 „Dėl Šiaulių miesto savivaldybės bendrojo ugdymo mokyklų tinklo pertvarkos 2021–2025 metų bendrojo plano patvirtinimo“.

**Priėmus sprendimą, galimos pasekmės.**

Pasekmės teigiamos, nes reorganizavus įstaigas bus galima užtikrinti efektyvų įstaigų valdymą.

**Priėmus sprendimą, keičiami ar pripažįstami negaliojančiais teisės aktai.**

**–**

**Sprendimui įgyvendinti reikalingi priimti papildomi teisės aktai.**

Priėmus sprendimą, vadovaujantis Plane numatytais terminais bei galiojančiais teisės aktais bus rengiami atskiri Savivaldybės tarybos sprendimai dėl konkrečių švietimo įstaigų reorganizavimo.

**Sprendimui įgyvendinti reikalingos lėšos**.

Papildomos lėšos bus reikalingos tik priėmus atskirus Savivaldybės tarybos sprendimus dėl konkrečių švietimo įstaigų reorganizavimo.

**Sprendimo projektą parengė** Savivaldybės administracijos Švietimo skyrius. Tiesioginė rengėja – Švietimo skyriaus patarėja Živilė Nakčiūnienė, tel. (8 41) 38 64 73. Projekto iniciatorius – Savivaldybės administracija.

Švietimo skyriaus vedėja Edita Minkuvienė